
DISPUTATIO  PHYSIOLOGICA 


INAUGURALIS 


DE 


RESPIRATIONE. 


Auctore  Joanne  Lee. 


In  fabricando  corpore  humano,  Natura  propria 
assignavit  munera  singulis,  e quibus  constat,  or- 
ganis ; in  quibus  rite  perfectis  secunda  consistit 
valetudo,  iisdemque  turbatis  aut  impeditis,  morbi, 
quin  et  mors  affertur.  Actio  quidem  nonnullo- 
rum  ex  his  organis  suspendi  aut  mutari  potest,  cae- 
teris  nihil  affectis  integroque  corpore ; alia  vero 
sunt,  quorum  functiones  ne  minimum  quidem 
turbari  possunt,  quin  perniciosissimi  inde  oriantur 

effectus.  Inter  hujusmodi  organa  recenseri  de- 
bent ea,  quibus  spiritus  perficitur,  prima  illa  actio 
quam  in  lucem  editi  peragimus,  atque  ultima, 
quam  vires  interituri  corporis  efficere  valent. 

Spiritus  functio  sustinetur  aere  admisso  in 
thoracem,  atque  vicissim  inde  expulso  : duobusque 
inservit  usibus,  nempe  ad  loquelam  nobis  imper- 
tiendam, sive  ad  potestatem  cogitationes  sono  ex- 
primendi dandam,  aliisque  mutuo  communicandi, 
et  ad  mutandum  dotes  sanguinis,  eo  modo  ut  ad 
vitam  sustentandam  accommodetur.  In  hacce  dis- 
putatatione  non  nisi  de  iis  dicam,  quae  ad  poste- 
riorem spiritus  usum  attinent.  Sed  antequam 
in  naturam  actionum,  quae  in  Respiratione  fiunt, 
descendam,  haud  alienum  erit  paucis  exponere 
organa  quae  hanc  perficiunt  functionem. 

Ad  linguae  radicem  exiguum  est  os  semilunare, 
cui  ex  similitudine  Graecae  literae  Upsilon,  anato- 
mici nomen  Hyoiden  dederunt.  Proxime  infra  hoc 
os,  tubus  cartilaginosus  longus  oritur,  qui  exten- 
dens sese  ad  pulmones,  vehit  atque  revehit  aerem 
ad  eum  modum  usum  que,  de  quibus  jam  dictum 
est : hic  tubus  Aspera  Arteria  sive  Trachea  no- 
minatur, parsque  ejus  superior,  sive  ea  pars  quae 
proxime  cum  hyoide  osse  commissa  est,  Larynx 

vocatur/  in  quo  solo  vocis  sedes  est.  Larynx  ex 
quinque  componitur  cartilaginibus,  quarum  maxi- 
ma, ea  quae  ima  esse  videtur,  quae  tamen  non 
revera  ima  est,  eum  efficit  tumorem  anteriori 
colli  parte,  praesertim  in  maribus,  cui  Pomum 
Adami  nomen  imposuerunt.  Ea  cartilago  non 
perfectus  est  anniilus,  sed  in  posteriori  parte  aper- 
ta est,  eamque  partem,  quae  deficit,  duae  minores 
cartilagines  occupant,  quae  simul  cum  illa  glotti- 
dem  sive  aperturam  ab  ore  efficiunt.  Ex  his  tri- 
bus cartilaginibus,  prima  nominatur  Scutiformis 
sive  Thyroidea;  caeterae  duae.  Arytenoideae  sive  In- 
fiindibuliformes ; quarta  cartilago,  proxime  supra 
hanc  aperturam  posita,  eandem  claudit  inter  de- 
vorandum, cibumque  in  oesophagum  dirigit,  cui,  ex 
situ,  nomen  Epiglottis  impositum  est.  Hae  qua- 
tuor  cartilagines  quinta  sustinentur,  quae  iis  basin 
efficit,  angusta  ante,  latior  pone,  et  ex  sigilli  simi- 
litudine, nomen  Cricoideam  sive  Annularem  acce- 
pit. Larynx  contrahitur  atque  augetur,  aliter 
atque  aliter,  musculorum  multorum  potestate  at- 
que vi  resiliendi,  qua  cartilagines  ejus  praeditae 
sunt ; intus  munitur  membrana  mucosa,  vasculis 
referta,  sensuque  acuto  praedita,  quae  ab  oris  mem- 
brana sese  extendit. 

Larynx  cum  pulmone  commissa  est,  per  aspe- 
ram arteriam  et  Bronchia.  Aspera  arteria  ca- 
nalis est  compositus  ex  annulis  fibro- cartilagi- 
nosis, membranis,  arteriis,  venis,  vasis  lymphaticis 
nervisque  instructis ; et  ad  bronchia  reperiuntur 
corpora  quae  Ganglia  bronchialia  sive  Glandulae 
nominantur. 

Annuli  fibro- cartilaginosi  in  arteria  aspera  va- 
riant numero  a sexdecim  ad  viginti : annuli  non 
perfecti  sunt,  sed  ad  partem  posteriorem  de- 
ficiunt; fibrosa  membrana  eam  partem  occu- 
pante, quo  faciliores  sint  motus  ipsius  tubi,  ac 
ne  oesophagus  inter  devorandum  comprimatur. 
Annuli,  e quibus  bronchia  composita  sunt,  annulis 
arteriae  asperae  similes  sunt,  nisi  in  eo  quod  saepe 
ex  duobus  tribus  ve  partibus  disjunctis  constant ; 
dum  annuli  arteriae  asperae  unam  partem  tantum- 
modo habent : annuli  bronchiorum  praeterea  mi- 
nores sunt,  et  in  ulterioribus  ramulis  exiguae 
granulae  tantum  reperiuntur,  quae  paulatim  im- 
minuuntur, donec  in  ultimis  prorsus  evanescant. 

Glandulae  Bronchiales  sunt  exigua  corpora,  in 
parte  bronchiorum  interna  sita,  numerosa,  varia 
magnitudine  atque  figura ; in  pueris  colore  rubro 
sunt,  in  adulto  homine  fusco  colore,  qui  ad  ni- 

grum  vergit : structura  parum  firma,  quoniam  fa- 
cile digitis  comprimuntur,  quibus  colorem  suum 
impertiunt.  Quidam  Anatomici  affirmant  duc- 
tus habere,  quibus  efiPundant  humorem  proprium 
ad  partem  bronchiorum  internam  lubricandam. 
Alii,  inter  quos  Haller,  proponunt  se  reperisse 
vasa  lymphatica  ad  eadem  serpentia,  aut  inde  ten- 
dentia ad  ductum  thoracicum.  Fourcroy  sibi 
persuadet,  colorem  earum  nigrescentem  oriri  a car- 
bonio  ibi  coacervato,  quod  inter  spiritum  a san- 
guine separatur. 

Post  primam  divisionem,  bronchia  pulmones 
intrant.  Hi  sunt  duo  organa  spongiosa  atque 
vasculosa,  haud  parva  mole,  ad  thoracis  latera  sita. 
Eorum  parenchyma  in  lobos,  dein  in  lobulos  di- 
visum est ; quorum  figurse  atque  magnitudines  de- 
finire difficile  est.  Lobulo  pulmonis  diligenter 
investigato,  patet  texturam  ejus  spongiosam  esse, 
cujus  areolas  adeo  sunt  exiguas,  ut  opus  sit  vitro 
haud  parum  convexo,  ut  manifestae  fiant  : hae 
areolae  cunctae  inter  se  communicant,  atque  tenui 
lamina  telas  cellulosas  circundatae  sunt,  qua  a vici- 
nis lobulis  diductas  sunt. 

Ad  singulos  lobulos  ramulus  Bronchiorum 
transmittitur,  simul  cum  ramulo  arterias  pulmo- 

nalis  ; hic  in  ipso  lobulo  distribuitur,  modo  parum 
comperto ; videtur  tamen  desinere  in  plurimas  ve- 
narum pulmonalium  radiculas.  Quidam  anato- 
mici credunt,  areolas  compositas  esse  e plurimis 
vasculis  quibus  arteriae  pulmonalis  ramuli  termi- 
nantur, et  quibus  venae  pulmonales  incipiunt,  varie 
intertextis  atque  commistis.  Bronchiorum  ramu- 
lus, qui  ad  lobulum  adit,  eum  non  ingreditur ; sed 
quum  primum  ad  parenchyma  pervenerit,  finitur. 
Pars  nervi  vagi  et  nonnulla  filamenta  ex  sympa- 
thetico magno,  pulmonibus  impenduntur  ; sed  pa- 
rum compertum  est  quomodo  distribuantur.  Pars 
exterior  pulmonis  Pleura  tecta  est,  membrana  peri- 
tonaeo simili,  quod  ad  structuram  atque  munera 
attinet. 

Thorax  in  quo  pulmones  siti  sunt,  componitur 
e sterno  ante,  vertebris  dorsalibus  pone,  costisque 
a lateribus,  et  a ventre  diducitur  musculo,  cui  no- 
men Diaphragma  datur.  Costae,  quae  partem 
thoracis  constituunt,  nominantur  Sterno- vertebra- 
les sive  verae,  cum  vertebris  dorsalibus  pone  arti- 
culis junctae,  et  cum  sterno  ante,  per  cartilagines 
commissae  sunt. 

Plurimi  musculi  cum  ossibus  thoracem  ef- 
ficientibus, connexi  sunt : nonnulli  ex  bis  muscu- 

lis  destinantur  ad  costas  minus  obliquas  redden- 
das, ita  ut  amplietur  thorax  ; alii  ad  detrahendas 
costas,  ita  ut  grandiorem  angulum  cum  columna 
vertebrali  efficiant,  thoracemque  hoc  modo  coarc- 
tent. 

Respiratio  ex  duabus  actionibus  constat,  ex 
, inspiratione  nempe  et  expiratione.  In  priore 
musculorum  actione,  qui  in  thorace  positi  sunt, 
capacitas  ejusdem  augetur,  unde  pulmones  quo- 
que ampliantur,  aerque  descendit,  ut  iterum  rite 
pulmones  impleat.  In  expiratione,  musculi  qui 
inter  inspirationem  contracti  fuerant,  iterum  re- 
laxantur, musculique  adversi  sese  contrahunt, 
unde  capacitas  thoracis  imminuitur,  ejusque  latera 
in  pulmones  conjiciuntur,  ita  ut  collabantur  expel- 
lantque  aerem  quem  inter  inspirationem  accepe- 
rint. 

Thorax  ampliari  potest  a parte  inferiori,  a la- 
teribus, et  ab  anteriori  parte  ; sive  diametra  ejus 
praecipua  extendi  queunt.  Praecipua  et  fere  sola 
causa  ampliationis  thoracis,  quod  ad  longitudinem 
attinet,  est  diaphragmatis  contractio,  qua  par- 
tes ejus  laterales  descendunt,  ita  ut  thorax  non 
possit  non  ampliari,  neque  abdomen  non  imminui. 
Latera  hujus  musculi  quae  carnosa  sunt,  et  proxi- 

me  sub  pulmonibus,  longius  descendunt  quam 
centrum,  quod  aponeuroticum  nequit  per  se  aliquid 
efficere ; et  praeterea,  cum  sterno  et  pericardio  com- 
missum, situ  retinetur.  In  plerisque  exemplis 
descensus  diaphragmatis  sufficit  ad  ampliandum 
thoracem  ; sed  sternum  quoque  et  costae  ita  posi- 
tum suum  mutant,  quod  ad  columnam  vertebra- 
lem attinet,  ut  hoc  modo  etiam  thorax  augeatur. 

Quomodo  inter  spiritum,  costae  et  sternum  mo- 
veantur, diu  inter  Physiologos  disputatum  fuit. 
Veteriores  Anatomici,  ex  structura  et  situ  muscu- 
lorum inter  costas,  judicarunt  exteriores  musculos 
contractione  molem  pectoris  augere,  ideoque  in- 
spirationi inservire ; contra  vero  interiores  mus- 
culos thoracem  minus  capacem  reddere.  Quae 
opinio  nonnullis  recentioribus  placuit.  Saba- 
TiER,  circa  annum  1778,  tum  ex  animadversione 
eorum  quae  in  vulneribus  thoracis  fiunt,  tum  ex  ex- 
perimentis de  industria  in  canibus  factis,  collegit 
musculos  inter  costas  internas  atque  externas  ad 
thoracis  coarctationem  conferre,  ideoque  pro  mus- 
culis expirationis  habendos  esse.  Mayer  primus 
contrariam  proposuit  opinionem,  utrosque,  nempe, 
ad  inspirationem  destinari ; quam  quidem  opinio- 
nem Haller  strenue  defendit,  et  hodierni  fere 


DE  RESPIRATIONE. 


9 


cuncti  inierunt.  Ille  suadet,  musculos  inter 
costas  potissimum  ad  easdem  elevandas  conferre, 
primamque  costam  fere  immobilem  ita  ut,  summis 
intercostalibus  contractis,  secunda  costa  sursum 
trahatur,  et  ita  deinceps  caeterae  costae,  alia  post 
aliam,  superiori  fixa  reddita,  eleventur,  costis  us- 
que ad  septimam  mobilioribus,  pro  eo  ut  inferiores 
sint. 

Obliquitas  fibrarum  in  his  musculis  mirum  in 
modum  accommodatur  ad  elevandas  costas ; mul- 
to minor  enim  nisus  postulatur,  quam  si  fibrae  rec- 
tae fuissent ; ideoque  in  munere  corporis  tam  per- 
petuo fatigationem  praecavetur.  Nihilominus 
cuncti  fere  auctores  sibi  persuaserunt,  obliquitatem 
fibrarum  ad  augendam  eorum  vim  tantummodo 
destinari.  Vir  illustrissimus  Monro  Secundus, 
primus  ostendit  quo  consilio  natura  has  fibras  ob- 
liquas fecerit ; et  in  libro  eximie,  cui  titulus  est, 
“ Elements  of  Anatomy,”  a Doctore  Monro 
Tertio  nuper  edito,  ea  de  hac  re  traduntur  : 

“ When  oblique  musci  es  consisting  of  the  same 
number  of  fibres  as  straight  muscles,  are  placed 
between  two  parallel  lines,  or  between  bones  or 
other  substances,  which,  when  they  are  moved 
remain  parallel  to  each  other,  or  nearly  so ; al- 

though  their  loss  in  strength  be  exactly  in  tbe 
proportion  which  their  length  bears  to  the  direct 
distance  between  the  parallel  lines  ; yet,  we  have 
found  that  they  are  capable  of  performing  a much 
more  extensive  motion  with  the  same  proportion- 
al  decurtation  of  fibres,  on  a motion  of  the  same 
extent,  with  less  decurtation  of  fibres.  Nay,  that 
they  are  capable  of  bringing  the  parallel  lines  in- 
to  contact  with  each  other^  which  it  is  evidently 
impossible  could  be  done  by  straight  muscles. 

“ The  most  striking  instance  of  this  kind  is 
found  in  the  intercostal  muscles ; for,  in  this  part 
of  the  body  nature,  for  the  defencc  of  the  heart 
and  liings,  forms  the  ribs  as  broad,  and  the 
spaces  between  them  as  narrow,  as  is  consistent 
with  their  safety.  Hence  straight  or  perpendi- 
cular  muscles  between  the  ribs  would  not  have 
had  sufficient  length  for  producing  the  proper  mo- 
tion of  the  ribs  ; and  we  find  that  a great  degree 
of  their  obliquity  is  required  to  produce  sufficient 
motion. 

“ In  this  part  of  the  body,  we  may  remark  ano- 
ther  beautiful  application  of  oblique  muscles; 
for  we  find  a second  row  of  oblique  intercostal 
muscles  within  the  first,  seiwing  two  materi  al 

purposes,  viz.  In  the  first  place,  that  this  row 
compensates  for  the  loss  of  strength,  that  the  first 
row  has  suffered  by  its  ohliquity ; and  in  the  next 
place,  that  the  two  rows  conspiring,  raise  the  ribs 
as  directly  upwards,  as  could  have  heen  done  by 
straight  muscles,  and  press  them  as  little  forwards 
or  backwards  against  their  articuktions  as  these 
would  have  done 

Costarum  cartilagines  generali  thoracis  ampli- 
ationi inservire  videntur;  tum  eundem  modo  trans- 
verso dilatando,  tum  sternum  antrorsum  ferendo  : 
quum  primum  in  os  versae  fuerint,  vimque  resiliendi 
amiserunt,  thorax  prorsus  immobilis  fit. 

Thorax  inter  spiritum  ampliatur,  tum  ab  ante- 
riori parte,  tum  a lateribus,  tum  a parte  inferiori. 
Haec  ampliatio  in  inspiratione  tres  habet  gradus^ 
primo  in  solita  respiratione,  in  qua  diaphragma 
deprimitur,  et  thorax  parum  manifeste  elevatur  : 
dein  in  magna  inspiratione,  in  qua,  elevatio  tho- 
racis evidens  est,  diaphragmate  simul  depresso ; 
tum  validissima  inspiratione,  in  qua  thorax  om- 
ni parte  augetur,  quantum  pectoris  machinatio 
sinit.  Expiratio,  sive  thoracis  reditus  ad 
solitum  molem,  inspirationem  excipit.  Machi- 

natione  prorsus  contraria  efficitur.  Fit  • vi  elas- 
tica cartilaginum  ac  ligamentorum  costarum, 
quae,  relaxatis  musculis,  quibus  costae  eleva- 
ta fuerant,  ad  priorem  situm  assumendum  ten- 
dunt, adjuvantibus  simul  multis  musculis,  quibus 
omnes  thoracis  partes  detrahuntur.  Inter  eos 
musculos  qui  numerosi  sunt  admodumque  validi, 
memorari  debent  magni  abdominis  musculi,  serra- 
tus posticus  inferior,  latissimus  dorsi,  sacro-lum- 
lalis,  &c. 

Coarctatio  thoracis,  sive  expiratio,  tres  quoque 
habet  gradus : primo  solitam  expirationem  ; dein 
magnam  inspirationem,  tum  validissimam  expi- 
rationem. In  solita  expiratione,  relaxatura  sep- 
tum transversum  sursum  truditur  visceribus  abdo- 
minis, quae  comprimuntur  , musculis  in  parte  hu- 
jus cavi  anteriori,  ita  ut  diametron  perpendiculare 
brevius  reddatur  : magna  'expiratio  perficitur  re- 
laxatione musculorum  inspirationis  et  modica 
musculorum  expirationis  contractione,' ita  ut  costae 
ad  solitum  situm  redeant : Sed  coarctatio  thoracis 
potest  adhuc  longius  procedere,  si  musculi  abdo- 
minis caeterique  expirationis  musculi,  valide 
contrahantur  ; diaphragma  adhuc  magis  sursum 
truditur,  costaeque  longius  descendunt,  basis  pecto- 

ris  conoidei  subsidit  atque  imminuitur,  ideoque 
thorax  minus  capax  redditur : quae  quidem  est 
coacta  expiratio. 

Inspecto  diligenter  sceleto,  animadversionibus 
factis  in  vivo  copore,  inter  anatomicos  fere  con- 
stat respirationem  non  prorsus  eadem  ratione  in 
foeminis  atque  in  maribus  perfici.  Illae  enim  vi- 
dentur magis  uti  musculis  circa  thoracem,  hi  ma- 
gis diaphragmate.  Hoc  modo  ab  impedita  respira- 
tione in  graviditate,  aliqua  saltem  ex  parte,  prae- 
cavetur. 

Celeberrimus  Boyle  primus  videtur  ostendisse 
veram  causam  aeris  decensus  in  pulmones,  quum 
thoracis  capacitas  augetur.  Prima  pars  operis 
est  thoracis  expansio,  quoniam  nullus  est  aer  in- 
ter pleuram  costalem  ac  pulmonalem,  quasi  in 
vacuo  suspensi  pulmones  afficiuntur  : hi  quoque 
expanduntur,  ita  ut  iterum  accurate  thoracem  im- 
pleant ; aerque  externus  in  vesiculas  ruit,  quasi  in 
excipulum  partim  vacuefactum  soliti  apparatus 
ad  aerem  exhauriendum,  quoties  communicatio 
cum  aere  externo  efficitur.  Aer  pulmones  intrat, 
quia  expansi  fuerint,  neque  dilatantur,  ut  olim 
opinio  fuit,  vi  aeris  in  eosdem  ruenti. 

Multi  ex  veterioribus  anatomicis  sibi  persua- 
serunt, pulmones  praeditos  esse  vi  quadam  motus, 
qua  mutationes  expansionis  et  coarctationis  effici 
possent  citra  mutationem  capacitatis  in  toto  pec- 
tore. Quod  quidem  conati  sunt  experimentis  os- 
tendere, sed  procul  dubio  in  his  fallacia  fuit.  Nul- 
lum alium  modum  habemus  compertum,  quo  mo- 
tus animalis  machinae  effici  queant,  nisi  fibrarum 
musculosarum  contractione  ; et  etiamsi  mus- 
culosa fabrica  vesiculis  attributa  est  a non-i 
nullis  auctoribus  magni  nominis,  magis  recentes 
atque  accuratae  observationes  eam  opinionem 
prorsus  falsam  ostenderunt.  Pulmones  cum  cae- 
teris  texturis  quae  telam  cellulosam  habent,  vi 
resiliendi  sunt  praediti,  ex  qua,  supra  quendam 
modum,  distenti  reagere  possunt,  atque  partem 
ejus  aeris  qui  continetur  expellere.  In  respira- 
tione tamen  prorsus  sunt  passivi,  quoniam  sem- 
per  sunt  in  contactu  cum  thoracis  parietibus. 

Respirationum  numerus,  quae  spatio  minuti 
fiunt  plerumque  ad  octodecim  aut  viginti  est,  quod 
tamen  multum  variat  in  singulis.  Celeberrimus 
vir  Daw,  affirmat,  se  spiritum  reciprocare  vicies 
sexies,  aut  vicies  septies  minuti  spatio ; dum  Ma- 
GENDiE,  vir  satis  illustris,  nos  certiores  facit,  se 
non  nisi  quindecies  eodem  spatio  spirare.  Quod 

quidem  multum  variet,  opus  est  diversis  corporis 
conditionibus;  somno  nempe,  motu,  ventriculi  dis- 
tentione, thoracis  capacitate,  animi  affectibus,  si- 
milibusque causis. 

Quantitas  aeris,  quas  pulmones  intrat  singulis 
inspirationibus,  res  est  de  qua  auctores  multum 
variant.  Si  vero  ad  quadraginta  pollices  cubicos 
singulis  inspirationibus  proponitur,  haud  multum 
a vero  distat ; et  quantitas  quae  contineri  potest 
in  pulmonibus,  ad  ducentos  et  octoginta  est. 
Quantitas,  quse  a pulmonibus  expellitur,  videtur 
aliquanto  minor  esse  quam  quae  inhalatur  ; praeci- 
pua tamen  mutatio  fit  in  qualitate  aeris  qui  ex- 
piratur.  Magna  enim  pars  aeris  inspirati  in  pul- 
monibus retinetur,  dum  haud  parva  quantitas 
gasis  acidi  carbonici  e corpore  expellitur ; et  quo- 
niam sanguinis  color,  ut  bene  notum  est,  a pur- 
pureo ad  coccineum  mutatur,  dum  per  pulmones 
transit,  celeberrimus  Lavoisier  conatus  est  osten- 
dere colorem  purpureum  oriri  a carbonio,  quod 
in  sanguine  continetur,  quum  ad  pulmones 
venerit,  et  colorem  coccineum  acquisitum  esse 
propter  hoc  super  vacuum  carboniura  amis- 
sum, oxygeniumque  loco  ejus  acquisitum  : inter 
quas  mutationes  magna  calorici  quantitas  evolvitur. 

ex  aere  in  cellulas  spirituales  admisso,  qui  cum 
oxygenio  conjunctus  in  vasa  sanguifera  exigua 
vicina  transit. 

Quod  ad  causam  oxygenii  amissi  quod  inter 
spiritum  evanescit,  variae  sustinentur  opiniones  : 
Lavoisier  cum  aliis  multis  suadet,  oxygenium 
in  corpore  retineri,  et  simul  cum  sanguine  arte- 
rioso in  sanguinis  circuitum  intrare  ; dum  alii  af- 
firmant sese  conjungere  cum  carbonio  e sanguine 
venoso  in  pulmonibus,  inter  expirationem  evoluto. 
Opinio,  quam  Le  Grange  sustinet  ab  utraque 
aliquantum  differt,  et  videtur  facile  cuncta  expli- 
care phaenomena.  Secundum  illius  opinionem, 
sanguis,  dum  transit  per  vasa  pulmonis  capillaria 
oxygenium  absorbet,  quod  parum  firme  cum  tota 
sanguinis  massa  conjungitur ; hac  conjunctione 
color  ejus  mutatur  a purpureo  ad  coccineum  ; san- 
guis hoc  modo  oxygenio  conjunctus  per  arterias 
fertur  ; dum  sanguis  corpus  circumit,  oxygenium 
sanguinis  massam  relinquit,  et  conjungit  se  inti- 
me cum  hydrogenii  atque  carbonii  parte  quae  in 
eo  continetur  ; ex  qua  mutatione  colorem  ru- 
brum amittit,  purpureumque  acquirit  colorem. 
Hae  conjunctiones  ex  oxygenio  cum  carbonio 
atque  hydrogenio,  per  venas  deferuntur,  donec 

ad  pulmones  pervenerint,  ubi,  quum  jam  ad^alte-^ 
ram^oxygenii  portionem  conjunctae  sunt,  e san- 
guine evolvuntur,  ita  ut  acidum  carbonicum  et 
vaporem  aquosum  efficiant,  quae  in  aere  expirato 
reperiuntur. 

Doctor  CuAwroRD  vult  hoc  modo  rationem 
reddere  carbonii  continuo  e pulmonibus  expulsi : 
partes  solidae  animalis  corporis  ad  ruinam  perpetuo 
sunt  pronae;  earum  particulae  continuo  mutantur; 
eae,  quae  non  amplius  idoneae  sunt  ad  munus  suum, 
submoventur,  novaeque  in  earum  locum  sufficiun- 
tur. Sanguis  arteriosus,  qui  ad  cunctas  distribui- 
tur partes  vasis  capillaribus,  hocce  munere  fungi- 
tur ; is  materiem  nutrientem  vehit  ad  singulas 
partes,  qua  opus  sit,  apponit,  simulque  partes  cor- 
ruptas jam  inutiles  noxiasveTactas  absumit,  atque 
easdem  ad  pulmones  vehit,  ubi  cum  oxygenio  con- 
junguntur, atque  cum  aere  expirato  eliminantur. 

Propter  hanc  materiam  adjectam  sanguis  arte- 
riosus, ut  Doctori  Crawford  placet,  in  venosum 
convertitur ; qua  iterum  submota,  in  pulmonibus, 
sanguis  venosus  ad  arteriosum  mutatur.  Acidum 
carbonicum,  quod  inter  spiritum  formatur,  ali- 
quanto minori  mole  est  quam  oxygenium  quod 
consumitur ; proportione,  secundum  Bostock 

37: 45.  Pondus  oxygenii,quodvigintiquatuor horis 
evanescit,  duas  libras  cum  unciis  octo  idem  auctor 
aequare  affirmat,  quod  pedes  cubicos  viginti  sex 
exsuperat ; pondus  acidi  carbonici  eodem  spatio 
evoluti,  tres  libras  sive  pedes  cubicos  viginti  duos 
aequare.  Patet  quoque  ex  proportione  qua  oxyge- 
nium  et  carbonium  in  acido  carbonico  existunt, 
plus  oxygenii  evanescere  quam  opus  est  ad  aci- 
dum carbonicum  evolutum  gignendum.  Nihilo- 
minus vero  novissima  experimenta  quae  Gay 
Lussac  et  Davy  instituerunt,  fidem  faciunt 
aliquanto  plus  acidi  carbonici  expirari,  quam  oxy- 
genio  absumpto  respondeat 

Quidam  physiologi  suaserunt  partem  oxygenii 
supervacuam  cum  hydrogenio  sese  conjungere,  et 
sub  aquae  forma  e sanguine  emitti.  Sed  im- 
promptu  est  monstrare,  unde  vapor  aquosus  deri- 
vetur sine  aliqua  hujusmodi  hypothesi  de  forma- 
tione ejus,  ex  elementis  sive  in  pulmonibus,  sive 
in  vasis  sanguiferis.  Membrana,  quae  bronchia 
cellulasque  spiritales  vestit,  copioso  mucoso  hu- 
more defenditur,  et  quoniam  pulmones  perpetuo 


• Vide  Magendie,  adp.  309. 

calent  ad  gradum  xcvi^,  judicandum  est  aquam 
derivari  ex  hoc  humore  partim  in  vaporem  verso. 

Notatu  dignum  est,  mutationes,  quae  fiunt  inter 
spiritum,  haud  parum  variari  a rebus  externis 
causisque  vires  corporis  vitales  afficientibus.  Ex 
serie  experimentorum  quam  Crawfokd  instituit, 
comperit  minus  oxygenii  inter  spiritum  consumi 
aere  calidiore  quam  frigidiore  : Cavia  enim  non 
consumpserat  dimidia  parte  tantum  oxygenii  aeris 
in  quo  ad  gradum  civ*^”^  inclusa  fuit,  quantum 
pari  spatio  ad  gradum  lv*^“^.  Quod  experimento 
a Lavoisier  et  Seguin  instituto  confirmatur,  in 
quo  homo  consumpsit  ad  gradum  liv^'^”*  pollices 
cubicos  1344  horae  spatio,  dum  ad  gradum  Ixxix"»' 
non  nisi  1210  pari  spatio  consumpsit.  Patet 
etiam  ex  experimentis  eorundem  chemicorum, 
quantitatem  oxygenii  consumptam  variari  mul- 
tum pro  cibo  et  concoctione,  inter  quam  quantitas 
consumpta  augetur  ad  1800  aut  1900  pollices 
cubicos.  Seguin  exercitatione  vehementi  usus  in- 
ter concoctionem,  oxygenium  usque  ad  4600  pol- 
lices cubicos  consumpsit.  Crawford  etiam  re- 
perit  sanguinem  venosum, in  animali  elemento  cali- 
do posito,  arteriosi  sanguinis  colorem  referre.  Ca- 
nem posuit  in  aqua  ad  gradum  cxiv*““^  calefacta ; 

post  horam  dimidiam  corporis  temperatura  a cii^^ 
ad  surrexerat,  sanguisque  venosus  usque  eo 

aspectum  arteriosi  sibi  assumserat  ut  difficile  esset 
alterum  ab  altero  dignoscere.  Quod  quidem  ite- 
ratis experimentis  confirmatum  fuit.  Mihi  ergo 
videtur,  magnum  corporis  calorem  eas  prohibere 
mutationes  quas  in  vasis  extremis  fiunt,  ideoque 
quantitatem  oxygenii  imminuere  quae  consumitur. 

Nexus  mutationum  quas  sanguis  inter  spiri- 
tum subit,  munus  est  haud  exigui  momenti, 
quippe  quo  calor  animalis  gignatur.  In  ani- 
malibus perfectioribus  calor  haud  parum  supra  me- 
dium est  in  quo  vivunt.  In  homine  temperatura 
corporis  xcvi“°^  gradum  aequat,  et  ad  eundem  ma- 
net etiamsi  aeris  temperatura  40,  50,  aut  etiam 
100  gradibus  infra  hunc  gradum  est.  Perspicuum 
est  igitur,  aliquid  continuo  agi  in  corpore,  ita  ut 
calor  perpetuo  evolvatur  ad  hanc  temperaturam 
conservandam  ; aeris  mutationes  inter  spiritum 
ejusdem  fontem  esse  satis  constat. 

Celeberrimus  Doctor  Black  primus  conatus 
est  caloris  animalis  rationem  reddere.  Illi  opinio 
erat,  calorem  latentem  inspirati  aeris  manifestum 
fieri ; temperaturam  ideo  pulmonis  et  sanguinis 
augeri,  sanguinemque  hoc  modo  calefactum  calo- 


DE  RESPIRATIONE. 


21 


rem  suum  toti  corpori  impertire.  Objectum  vero 
fuit  huic  sententiae,  quod  submoveri  nequit,  opor- 
tere nempe  temperaturam  maximam  esse  in  pul- 
monibus paulatimque  imminui  in  partibus  prout 
a pulmonibus  recedant.  Quod  minime  est  ve- 
rum. 

Doctor  Crawford,  qui  affirmat  cunctas  respira- 
tionis mutationes  in  pulmonibus  fieri,  fere  eodem 
modo  ac  Doctor  Black,  ortum  animalis  caloris 
explicavit.  Secundum  illius  opinionem,  oxyge- 
nium  aeris  conjunget  se  cum  carbonio  a sanguine 
evoluto.  Inter  hanc  conjunctionem,  oxy genium 
evolvit  multum  caloris,  quocum  conjunctum 
fuerat,  quem  calorem  non  modo  sufficit  ad  cor- 
poris temperaturam  servandam,  sed  etiam  ad 
aquam  jam  formatam  sub  vaporis  forma  auferre. 
Id  quod  opinioni  Doctoris  Black  objectum  fue- 
rat, Doctor  Crawford  hoc  modo  submovit : re- 
perit  sanguinem  arteriosum  multo  magis  capacem 
caloris  esse  quam  venosum  ; sanguis  venosus,  igi- 
tur, quamprimum  in  arteriosum  conversus  fuerit, 
auctam  pro  calore  capacitatem  acquirit,  ideoque 
plus  caloris  postulat,  ut  eadem  servetur  tempera- 
tura. Haec  aucta  capacitas  caloris  tanta  est, 
quanta  totum  calorem  evolutum  absorbeat ; ex 

quo  fit  ut  pulmonis  temperatura  a reliquo  corpore 
non  differat.  Inter  sanguinis  circuitum,  sanguis 
arteriosus  paulatim  in  venosum  convertitur;  unde 
sanguis  minus  capax  caloris  fit,  calorque  evolvi- 
tur ; quam  ob  causam  temperatura  extremarum 
partium  a caeteris  vix  differt. 

Haec  opinio  praeclara  est  atque  ingeniosa ; non 
desunt  quidem  argumenta  quae  eidem  objici  pos- 
sunt : sed  experimenta,  quae  ei  repugnant,  vix 
satis  certa  aut  firma  videntur  ; et  etiamsi,  opinio 
earum  instar  quae  antecesserunt,  tandem  eversa 
fuerit,  auctor  peritissimus  laudem  in  perpetuum 
propter  ingenium,  sibi  vindicabit. 

